CELEX: 31982K1995
Language: el
Date: 1982-07-22 00:00:00
Title: Σύσταση αριθ. 1995/82/EKAX τής Επιτροπής τής 22ας Ιουλίου 1982 περί τροποποιήσεως τής συστάσεως αριθ. 3018/79/EKAX περί τής άμυνας κατά τών εισαγωγών πού αποτελούν αντικείμενο ντάμπινγκ ή επιδοτήσεως εκ μέρους χωρών μή μελών τής Ευρωπαϊκής Κοινότητος Άνθρακος καί Χάλυβος

Avis juridique important

|

31982K1995

Σύσταση αριθ. 1995/82/EKAX τής Επιτροπής τής 22ας Ιουλίου 1982 περί τροποποιήσεως τής συστάσεως αριθ. 3018/79/EKAX περί τής άμυνας κατά τών εισαγωγών πού αποτελούν αντικείμενο ντάμπινγκ ή επιδοτήσεως εκ μέρους χωρών μή μελών τής Ευρωπαϊκής Κοινότητος Άνθρακος καί Χάλυβος  

Επίσημη Εφημερίδα αριθ. L 215 της 23/07/1982 σ. 0028 - 0028

***** ΣΥΣΤΑΣΗ αριθ. 1995/82/ΕΚΑΧ ΤΗΣ ΕΠΙΤΡΟΠΗΣ  της 22ας Ιουλίου 1982  περί τροποποιήσεως της συστάσεως αριθ. 3018/79/ΕΚΑΧ περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Κοινότητος Άνθρακος και Χάλυβος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 74 και 86,  Εκτιμώντας:  ότι, με τη σύσταση αριθ. 3018/79/ΕΚΑΧ (1), η Επιτροπή θέσπισε κανόνες και διαδικασίες για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Κοινότητος Άνθρακος και Χάλυβος·  ότι το άρθρο 14 της εν λόγω συστάσεως προβλέπει τη δυνατότητα επανεξετάσεως των μέτρων που λαμβάνονται από τα κοινοτικά όργανα · ότι, προκειμένου να ενθαρρυνθούν τα μέρη να προστατεύουν τα συμφέροντά τους, καθορίζει, ιδίως, ότι η επανεξέταση αυτή μπορεί να πραγματοποιηθεί αν οποιοδήποτε ενδιαφερόμενο μέρος προβεί σε σχετική αίτηση και δώσει θετικές πληροφορίες που να δικαιολογούν την ανάγκη επανεξετάσεως·  ότι, εντούτοις, μέτρα αντιντάμπινγκ και αντισταθμιστικά μέτρα λαμβάνονται μόνο μετά από μακρά και δαπανηρή έρευνα, η οποία προσφέρει σε όλα τα μέρη τη δυνατότητα να γνωστοποιήσουν τις απόψεις τους·  ότι, επομένως, προκειμένου να αποφευχθεί η καταχρηστική προσφυγή στις κοινοτικές διαδικασίες και τους κοινοτικούς πόρους, ενδείκνυται να τροποποιηθούν οι διατάξεις που διέπουν τις επανεξετάσεις που ζητούνται από τα ενδιαφερόμενα μέρη, να καθορισθεί μια ελάχιστη περίοδος που πρέπει να παρέλθει μετά την περάτωση μιας τέτοιας έρευνας πριν αναληφθεί επανεξέταση, και να εξασφαλισθεί ότι υπάρχουν αποδείξεις αλλαγής των συνθηκών ικανές να δικαιολογήσουν την επανεξέταση,  ΚΑΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Άρθρο 1  Η παράγραφος 1 του άρθρου 14 της συστάσεως αριθ. 3018/79/ΕΚΑΧ αντικαθίσταται από το ακόλουθο κείμενο:  «1. Οι συστάσεις που επιβάλλουν δασμούς αντιντάμπινγκ ή αντισταθμιστικούς δασμούς και οι αποφάσεις περί αποδοχής αναλήψεως υποχρεώσεων αποτελούν αντικείμενο επανεξετάσεως, αν τούτο είναι αναγκαίο. Η επανεξέταση αυτή διεξάγεται είτε κατόπιν αιτήσεως Κράτους μέλους ή με πρωτοβουλία της Επιτροπής. Επανεξέταση διεξάγεται, επίσης, κατόπιν αιτήσεως ενδιαφερομένου μέρους, το οποίο υποβάλλει αποδεικτικά στοιχεία μεταβολής των συνθηκών, επαρκή για να δικαιολογήσουν την ανάγκη της επανεξετάσεως αυτής, υπό την προϋπόθεση ότι παρήλθε ένα τουλάχιστον έτος από την περάτωση της διαδικασίας. Οι αιτήσεις απευθύνονται προς την Επιτροπή, η οποία ενημερώνει σχετικά τα Κράτη μέλη.»  Άρθρο 2  Η παρούσα σύσταση ισχύει, για κάθε Κράτος μέλος, την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Θα εφαρμοσθεί και σε περιπτώσεις αιτήσεων που έχουν ήδη υποβληθεί.  Έγινε στις Βρυξέλλες, στις 22 Ιουλίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.